
Esselamualejkum poštovani šejh, našao sam se u teškoj situaciji pa Vas molim da mi otklonite moju dilemu i tešku nedoumicu u koju sam upao. Naime, probudio sam se i klanjao ***[sabah](https://pitajucene.com/search/sabah/questions/ "Pretraži pitanja o sabah")***, i kada sam završio sa namazom, hteo sam se presvući i primetio sam da sam u toku noći imao erekciju, pa sam hteo da Vas pitam da li sam zgrešio ako sam u neznanju obavio ***[namaz](https://pitajucene.com/search/Namaz/questions/ "Pretraži pitanja o namazu")*** u stanju dzunupluka. Pokušao sam…


pronaći odgovor i pravdam se svojim neznanjem u toj situaciji, oslanjajući se na Allahovo obećanje da neće kazniti za ono sto je učinjeno u neznanju, ali sa druge strane imamo imperativnu zabranu klanjanja u takvom stanju. Allah s.w.a. Vas počastio dobrom na dunjaluku i Džennetom na Ahiretu.Amin!


* 
* 
* 
* 
* 
* 
* 

 
GRIJEH KLANJANJA U STANJU DŽUNUBLUKA IZ NEZNANJA

Alejkumusselam.


Pošto si klanjao džunub jer nisi znao da si imao noćne polucije ti nemaš grijeha zbog tog djela. Od dokaza da čovjek nije griješan zbog grijeha koje počini iz neznanja su mnogi ajeti i hadisi. Poput riječi Uzvišenog: “Nije grijeh ako nešto greškom uradite, grijeh je ako to namjerno učinite” (El-Ahzab, 5).


Takođe, u drugom ajetu Uzvišeni kaže: “Gospodaru naš nemoj nas kazniti ako iz zaborava i greškom nešto učinimo” (El-Bekare, 286), a u hadisu kojeg bilježi Muslim u svom Sahihu se navodi da je Uzvišeni Allah rekao: “Već sam to učinio”. Ono što se od grijeha učini greškom pod to ulazi i grijeh iz neznanja. I mnogi drugi ajeti koji ukazuju da nema kažnjavanja za učinjene prestupe iz neznanja.


U vjerodostojnom sunnetu se takođe prenosi da čovjek ima opravdanje za učinjene grijehe iz neznanja. Bilježe Ibn Madže, Darekuntni, Hakim, Bejheki i Ibn Hibban da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Zaista Allah prelazi (oprašta) mom Ummetu ono što urade iz greške, zaborava i prisile”. ***[Hadis](https://pitajucene.com/search/Hadis/questions/ "Pretraži pitanja o hadisima")*** su ocijenili vjerodostojnim Albani i Šuajb Arnaut. Takođe, mnogo je primjera prenešenih u vjerodostojnim hadisima u ovom kontekstu.


Svi ovi argumenti iz ajeta i hadisa ukazuju na to da bilo koje zabranjeno djelo koje se uradi iz neznanja da za to čovjek nema grijeha zbog kojeg će biti kažnjen jer je Uzvišeni Allah milostiviji od toga da kazni onoga ko nije namjeravao da mu bude oprečan, neposlušan i griješan. Ve billahi tevfik


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


